
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 490 

22 Μαΐου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Β7/2.2/17.1.1994 (ΦΕΚ 55/Τ.Β7 

28.1.1994) υπουργικής απόφασης «Έγκριση Προ¬ 
γράμματος Μεταπτυχιακών Σπουδών του Τμήματος 
Φ.Π.Ψ. της Φιλοσοφικής Σχολής του Πανεπιστημίου 
Αθηνών στη θεωρία και Πράξη της Διδασκαλίας και 
της Αξιολόγησης». 1 

Τροποποίηση της Β7/29/8.12.1993 {ΦΕΚ 948/τ.Β/ 


31.12.1993) υπουργικής απόφασης «Έγκριση Προ¬ 
γράμματος Μεταπτυχιακών Σπουδών του Τμήματος 
Γεωπονίας του Αριστοτελείου Πανεπιστημίου Θεσ¬ 
σαλονίκης». 2 

Τροποποίηση - συμπλήρωση του ισχύοντσς Κανονι¬ 
σμού Εσωτερικής Λειτουργίας του Διοικητικού Πρω¬ 
τοδικείου Λάρισας. 3 


Χαρακτηρισμός Ιερού Ναού Ζωοδόχου Πηγής στον Πα- 
γώνδα Σάμου ως ιστορικού διατηρητέου μνη¬ 
μείου. 4 

Τροποποίηση της 4805/94 απόφασης Νομάρχη 
Έβρου για τη σύσταση Κοινοτικής Επιχείρησης Λα¬ 
διάς «Οικοτουριστικό Κέντρο Βιότοπου Λαδιάς». . 5 

Σύσταση Νομικού Προσώπου στο Δήμο Βαγίων με την 
επωνυμία «Οργανισμός Καταπολέμησης Ναρκωτι¬ 


κών Δήμου Βαγίων». 6 

Υπαγωγή του προσωπικού της Κοινότητας Κροκυλείου 
στις διατάξεις του Α' μέρους του Ν. 1188/81. ... 7 

Κατάργηση Νομικού Προσώπου της Κοινότητας Ευπα- 
λίου Ν. Φθιώτιδας με την επωνυμία «Μουσείο Λαο- 
γραφικό και Λαϊκής Τέχνης Ευπαλίου» . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β7/237 (1) 

Τροποποίηση της Β7/2.2/17.1.1994 (ΦΕΚ 55/τ.Β/ 

28.1.1994) υπουργικής απόφασης «Έγκριση Προ¬ 
γράμματος Μεταπτυχιακών Σπουδών του Τμήματος 

Φ.Π.Ψ. της Φιλοσοφικής Σχολής του Πανεπιστημίου 

Αθηνών στη θεωρία και Πράξη της Διδασκαλίας και της 

Αξιολόγησης». 

0 ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόιμη: 

1. Τις διατάξεις του άρθρου 11 τουΝ. 2083/1992 (ΦΕΚ 
159Α') «Εκσυγχρονισμός της Ανώτατης Εκπαίδευσης» και 
τις διατάξεις του άρθρου 16 παρ. 2 του Ν. 2327/1995 
(ΦΕΚ 156 Α’) «Εθνικό Συμβούλιο Παιδείας, ρύθμιση θεμά¬ 
των έρευνας Παιδείας κ.λπ.» με τις οποίες αντικαταστά- 
θηκε η παράγραφος Ια’ του άρθρου 11 του Ν. 2083/ 
1992. 

2. Τις διατάξεις του άρθρου 29Α' του Ν. 1558/1985 
(ΦΕΚ 137Α) «Κυβέρνηση και Κυβερνητικά Όργανα» 
όπως αυτό προστέθηκε μετοάρθρο 27 του Ν. 2081/1992 
(ΦΕΚ 154Α) «Ρύθμιση του θεσμού των επιμελητηρίων... 
και άλλες διατάξεις» και αντικαταστάθηκε με την παρά¬ 
γραφο 2α του άρθρου 1 του Ν. 2469/1997 (ΦΕΚ 38Α ) 
«Περιορισμός και βελτίωση της αποτελεσματικότητας των 
κρατικών δαπανών και άλλες διατάξες». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού. 

4. Την αριθμ. Β7/22/17.1.1994 (ΦΕΚ 55 τ.Β7 

28.1.1994) υπουργική απόφαση «Έγκριση Προγράμμα¬ 
τος Μεταπτυχιακών Σπουδών του Τμήματος Φ.Π.Ψ. της 
Φιλοσοφικής Σχολής του Πανεπιστημίου Αθηνών στη θε¬ 
ωρία και Πράξη της Διδασκαλίας και της Αξιολόγησης». 

5. Το απόσπασμα πρακτικών της έκτακτης Γ.Σ.Ε.Σ. του 
Τμήματος Φιλοσοφίας - Παιδαγωγικής Ψυχολογίας της 
Φιλοσοφικής Σχολής του Πανεπιστημίου Αθηνών (συνε¬ 
δρία 15η της 2.7.1997). 

6. Το απόσπασμα πρακτικών της Συγκλήτου με Ειδική 
Σύνθεση του Πανεπιστημίου Αθηνών (συνεδρία της 
8.10.1597), αποφασίζουμε: 

Τροποποιούμε την αριθμ. Β7/22/17.1.1994 (ΦΕΚ 55 

τ.Β/28.1.1994) υπουργική απόφαση ως ακολούθως: 

1) Στο άρθρο 6 «Πρόγραμμα μαθημάτων» στο Ιο εξά¬ 
μηνο το μάθημα 5: από «Πρακτικές ασκήσεις» τροποποιεί¬ 
ται σε «Μεθοδολογία Επιστημονικής Έρευνας Α'» και στο 
2ο εξάμηνο το μάθημα 5: από «Πρακτικές ασκήσεις» τρο¬ 
ποποιείται σε: «Μεθοδολογία Επιστημονικής Έρευνας 
Β'». 

2) Στο τέλος του άρθρου 6 «Πρόγραμμα Μαθημάτων» 
προστίθενται τα κατωτέρω: 

«Το κάθε μάθημα του προγράμματος παίρνει δύο (2) δι¬ 
δακτικές μονάδες. 

Οι πρακτικές ασκήσεις παίρνουν τρεις (3) διδακτικές 
μονάδες. 

Η διπλωματική εργασία υπολογίζεται ως το 1 /4 του συ¬ 
νολικού βαθμού πτυχίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-*- 

Αριθ. Β7/238 (2) 

Τροποποίηση της Β7/29/8.12.1993 (ΦΕΚ 948/τ.Β/ 

31.12.1993) υπουργικής απόφασης «Έγκριση Προ¬ 
γράμματος Μεταπτυχιακών Σπουδών του Τμήματος 

Γεωπονίας του Αριστοτελείου Πανεπιστημίου Θεσσα¬ 
λονίκης». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 11 του Ν. 2083/1992 (ΦΕΚ 
159Α') «Εκσυγχρονισμός της Ανώτατης Εκπαίδευσης» και 
τις διατάξεις του άρθρου 16 παρ. 2 του Ν. 2327/1995 
(ΦΕΚ 156 Α') «Εθνικό Συμβούλιο Παιδείας, ρύθμιση θεμά¬ 
των έρευνας Παιδείας κ.λπ.» με τις οποίες αντικαταστά- 
θηκε η παράγραφος Ια’ του άρθρου 11 του Ν. 2083/ 
1992. 

2. Τις διατάξεις του άρθρου 29Α' του Ν. 1558/1985 
(ΦΕΚ 137Α') «Κυβέρνηση και Κυβερνητικά Όργανα» 
όπως αυτό προστέθηκε με το άρθρο 27 του Ν. 2081 /1992 
(ΦΕΚ 154Α') «Ρύθμιση του θεσμού των επιμελητηρίων... 
και άλλες διατάξεις» και αντικαταστάθηκε με την παρά¬ 
γραφο 2α του άρθρου 1 του Ν. 2469/1997 (ΦΕΚ 38Α) 
«Περιορισμός και βελτίωση της αποτελεσματικότητας των 
κρατικών δαπανών αι άλλες διατάξες». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού. 

4. Την αριθμ. Β7/29/8.12.1993 (ΦΕΚ 948 τ.Β'/ 
31.12.1993) υπουργική απόφαση «Έγκριση Προγράμμα¬ 
τος Μεταπτυχιακών Σπουδών του Τμήματος Γεωπονίας 
του Αριστοτελείου Πανεπιστημίου Θεσσαλονίκης». 

5. Το απόσπασμα πρακτικών της Γ.Σ.Ε.Σ. του Τμήματος 
Γεωπονίας της Σχολής Γεωτεχνικών Επιστημών του Αρι- 
στοτελείου Πανεπιστημίου Θεσσαλονίκης (συνεδρίαση 
54/6.3.1997). 

6. Το απόσπασμα πρακτικών της Συγκλήτου με την ει¬ 
δική σύνθεση του Αριστοτελείου Πανεπιστημίου Θεσσα¬ 
λονίκης (συνεδρίαση 39/25.6.1997), αποφασίζουμε: 


Τροποποιούμε την αριθμ. Β7/29/8.12.1993 (ΦΕΚ 948 
τ.Β731.12.1993) υπουργική απόφαση ως ακολούθως: 

1. Στο άρθρο 4 «Κατηγορίες Πτυχιούχων» καταργείται η 
παράγραφος 4. 

2. Στο άρθρο 5 «χρονική διάρκεια» η παράγραφος 1 τρο¬ 
ποποιείται ως εξής: 

Άρθρο 5 
Χρονική διάρκεια 

1) Ο κύκλος σπουδών του ΠΜΣ Γεωπονϊας, που οδηγεί 
στο Μεταπτυχιακό Δίπλωμα Ειδίκευσης απαιτεί σπουδές 
τουλάχιστον τριών (3) εξαμήνων. Ο μέγιστος επιτρεπόμε¬ 
νος χρόνος έξι (6) εξάμηνα. Αν στο διάστημα αυτό οι φοι¬ 
τητής δεν ολοκληρώσει τις υποχρεώσεις του διαγράφε¬ 
ται. 

Είναι δυνατή η αναστολή φοίτησης με αίτηση του ενδια¬ 
φερομένου προς τη Συντονιστική Επιτροπή του ΠΜΣ και 
έγκριση αυτής. Κατά τη διάρκεια της αναστολής αίρονται 
όλα τα δικαιώματα του μεταπτυχιακού φοιτητή. Η μέγιστη 
διάρκεια αναστολής είναι δύο (2) εξάμηνα. Ο χρόνος ανα¬ 
στολής δεν υπολογίζεται στη διάρκεια των σπουδών. 

3) Στο άρθρο 6 «Πρόγραμμα μαθημάτων», η παράγρα¬ 
φος 8 τροποποιείται ως εξής: 

«8. ο ελάχιστος αριθμός διδακτικών μονάδων (δ.μ.) είναι 
24, ο μέγιστος 30 και η πτυχιακή διατριβή ισοδυναμεί με 
12 δ.μ.». 

4) Το άρθρο 8 «Τρόπος επιλογής υποψηφίων» τροπο¬ 
ποιείται ως εξής: 

Άρθρο 8 
Χρονική διάρκεια 

I. Επιλογή Υποψηφίων Ημεδαπής. 

1. Η επιλογή των εισακτέων στο ΠΜΣ Γ εωπονϊας γίνεται 
από την ΕΜΕ Ο πίνακας επιτυχόντων επικυρώνεται από 
τη Συντονιστική Επιτροπή και τη ΓΣΕΣ. 

2. Στην επιλογή των υποψηφίων θα συνεκτιμώνται τα 
παρακάτω κριτήρια: 

α) Εξετάσεις σε τρία (3) μαθήματα και στο μάθημα της 
Αγγλικής γλώσσας. 

Τα παρακάτω στα οποία θα εξετάζονται οι υποψήφιοι 
ανά ειδίκευση είναι τα παρακάτω: 

Ειδίκευση Γενετικής Βελτίωσης και Φυσιολογίας Φυ¬ 
τών: 

1. Γενετική και Βελτίωση των Φυτών. 

2. Εφαρμοσμένη Φυσιολογία. 

3. Βιοχημεία. 

Ειδίκευση Εγγείων Βελτιώσεων: 

1. Υδραυλική - Μαθηματικά. 

2. Γεωργική Μηχανική. 

3. Εδαφολογία. 

Ειδίκευση Επιστήμης Ζωικής Παραγωγής: 

1. Φυσιολογία Θρέψεως και Εφαρμοσμένη Διατροφή 
Αγροτ. Ζώων. 

2. Εκτροφή και Βελτίωση Αγροτικών Ζώων. 

3. Φυσιολογία Αναπαραγωγής Αγροτικών Ζώων. 

Ειδίκευση Αγροτικής Οικονομίας: 

1. Γεωργική Οικονομική. 

2. Αγροτική Πολιτική. 

3. Αγροτική Κοινωνιολογία. 

Ειδίκευση Επιστημών Φυτοπροστασίας: 

1. Γ ενική Φυτοπαθολογία. 

2. Γενική Εντομολογία. 

3. Γεωργικά Φάρμακα.. 

Ειδίκευση Επιστήμης και Τεχνολογίας Τροφίμων: 

1. Χημεία και Βιοχημεία Τροφίμων. 

2. Αρχές και Μέθοδοι Επεξεργασίας και Συντήρησης 
Τροφίμων. 

3. Μικροβιολογία Τροφίμων. 

Ειδίκευση Οικονογία - Διαχείρισης Αγροσυστημάτων: 

1. Γενική Οικολογία. 

2. Εδαφολογία. 

3. Βιομετρία. 

Η σχετική ύλη θα ορίζεται και θα γνωστοποιείται τουλά¬ 
χιστον έξι (6) μήνες πριν την ημερομηνία των εξετά¬ 
σεων. 

Επιπλέον, οι υποψήφιοι θα εξετάζονται σε μία ξένη 
γλώσσα στην οποία υπάρχει αρκετή βιβλιογραφία σχετική 
με την επιλεγείσα από τον υποψήφιο ειδίκευση. Ως ελάχι¬ 
στος βαθμός επιτυχίας ορίζεται ο μέσος όρος στα εξετα- 
σθέντα μαθήματα να είναι έξι και μισό (6.5) και στο κάθε 
μάθημα πέντε (5). Η ξένη γλώσσα, η γνώση της οποίας πι¬ 
στοποιείται με γραπτή εξέταση (μετάφραση ξενόγλωσσων 
επιστημονικών κειμένων) που διενεργεί επιτροπή οριζό¬ 
μενη από τη συντονιστική επιτροπή βαθμολογείται με επι- 
τυχώς (Ε) ή ανεπιτυχώς (Α). 

β) Ο γενικός βαθμός πτυχίου. 

γ) Ο μέσος όρος των προπτυχιακών μαθημάτων των 
σχετικών με την ειδίκευση του Μ.Π.Σ. 

δ) Ο βαθμός της προπτυχιακής διατριβής. 

ε) Προηγούμενη ερευνητική δραστηριότητα και εμπει¬ 
ρία του υποψηφίου που προκύπτει από δημοσιεύσεις σε 
περιοδικά. 

στ) Αξιολόγηση του υποψηφίου από την ΕΜΕ μετά από 
συνέντευξη. 

ζ. Δύο συστατικές επιστολές εφόσον αυτό είναι δυνα¬ 
τόν 

Η σειρά επιτυχίας των υποψηφίων προσδιορίζεται από: 

α) Το βαθμό επιτυχίας των μαθημάτων με συντελεστή 
35%. 

β) Το βαθμό πτυχίου με συντελεστή 45%. 

γ) Εμπειρία - Έρευνα 10%. 

δ) Συνέντευξη - συστατική επιστολή 10%. 

Με βάση τα παραπάνω η ΕΜΕ θα συντάσσει κατάλογο 
με βάση τον τελικό βαθμό κάθε υποψήφιου. Επιτυχόντες 
μπορεί να είναι όσοι συγκεντρώνουν τελικό βαθμό τουλά¬ 
χιστον έξι και μισό (6.5.) και στην ξένη γλώσσα (Ε). Σε πε¬ 
ρίπτωση που υπάρχουν περισσότεροι υποψήφιοι, από τις 
προσφερόμενες θέσεις, που έχουν τις παραπάνω προϋ¬ 
ποθέσεις, τότε επιτυγχάνουν εκείνοι που συγκεντρώνουν 
το μεγαλύτερο μέσο όρο βαθμολογίας μέχρι να καλυφθεί 
ο προβλεπόμενες αριθμός θέσεων. Σε περίπτωση ισο¬ 
βαθμίας επιτυγχάνουν εκείνοι που έχουν μεγαλύτερο 
βαθμό πτυχίου. 

Οι εξετάσεις διενεργούνται το πρώτο δεκαήμερο του 
Σεπτεμβρίου. Για τη διεξαγωγή των εισαγωγικών εξετά¬ 
σεων θα ορίζονται δύο τουλάχιστον εξεταστές. Τα ονό¬ 
ματα των υποψηφίων στις γραπτές εξετάσεις θα είναι κα¬ 
λυμμένα. 

II. Επιλογή Αλλοδαπών Υποψηφίων: 

Οι αλλοδαποί υποψήφιοι, με πτυχίο ΑΕΙ εξωτερικού, 
επιλέγονται με κριτήρια την αναλυτική βαθμολογία, δύο 
στατιστικές επιστολές και την καλή γνώση μιας ξένης 
γλώσσας στην οποία υπάρχει αρκετή διεθνής βιβλιογρα¬ 
φία. 


Στο Π.Μ.Σ. Γεωπονίας μπορεί να εγγράφονται όσοι: 
α) Έχουν υποβάλει σχετική αίτηση και έχουν προσκομί¬ 
σει αντίγραφο πτυχίου και πιστοποιητικό αναλυτικής βαθ¬ 
μολογίας. Ο μέσος όρος του βαθμού θα πρέπει να είναι 
τουλάχιστον έξι και μισό (6.5) ή οτιδήποτε αντιστοιχεί σ' 
αυτό. 

β) Έχουν έγκριση της Ε.Μ.Ε. ότι το πτυχίο τους είναι συ¬ 
ναφές ή ισότιμο με εκείνο της κατεύθυνσης, στην οποία 
εμπίπτει η ειδίκευση για την οποία ενδιαφέρονται. 

γ) Έχουν προσκομίσει δύο συστατικές επιστολές από 
καθηγητές ή ερευνητές αναγνωρισμένων Κέντρων Έρευ¬ 
νας της ημεδαπής ή αλλοδαπής. 

δ) Έχουν προσκομίσει την ισοτιμία πτυχίου από το ΔΙ- 
ΚΑΤΣΑ ή αντίγραφο αίτησης για χορήγηση ισοτιμίας από 
το ΔΙΚΑΤΣΑ. 

Στην τελευταία περίπτωση, ο υποψήφιος μπορεί να εγ¬ 
γράφει στο Π.Μ.Σ. εφόσον έχει τα σχετικά προσόντα με 
την υποχρέωση να προσκομίσει την ισοτιμία του πτυχίου 
πριν την αποφοίτηση από το Π.Μ.Σ. 

Οι αλλοδαποί υποψήφιοι μπορούν να εγγράφονται στο 
Π.Μ.Σ. με την υποχρέωση να παρακολουθήσουν παράλ¬ 
ληλα με τις μεταπτυχιακές τους σπουδές το Ελληνικό Σχο¬ 
λείο του Α.Π.Θ. επιτυχώς. 

Οι αλλοδαποί απόφοιτοι Ελληνικών Πανεπιστημίων επι¬ 
λέγονται με κριτήρια όμοια με εκείνα που εφαρμόζονται 
για τους Έλληνες απόφοιτους Ελληνικού Πανεπιστη¬ 
μίου. 

III. Οι υπότροφοι του Ι.Κ.Υ. θα εισάγονται χωρίς εξετά¬ 
σεις στο Π.Μ.Σ. ως υπεράριθμοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. 53227 οικ. (3) 

Τροποποίηση - συμπλήρωση του ισχύοντος Κανονισμού 
Εσωτερικής Λειτουργίας του Διοικητικού Πρωτοδι¬ 
κείου Λάρισας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών», όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 του νέου με την 
παράγραφο 4 του άρθρου 3 του Ν. 2479/1997. 

β) Του άρθρου 29Α του Ν. 1558/1985 όπως προσετέ- 
θηκε με άρθρο 27 του Ν. 2081/1992 (ΦΕΚ 154/ 
10.9.1992). 

2. Το γεγονός ότι απότις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Το έγγραφο του Διοικητικού Πρωτοδικείου Λάρισας 
με αριθμό 847/18.3.1998, αποφασίζουμε: 

Κυρώνουμε την τροποποίηση - συμπλήρωση του ισχύο- 
ντος Κανονισμού Εσωτερικής Λειτουργίας του Διοικητι¬ 
κού Πρωτοδικείου Λάρισας όπως διαμορφώθηκε με την 

απόφαση της Ολομέλειας του Δικαστηρίου αυτού στις 
18.12.1997 και η οποία έχει ως εξής: 

ΚΑΝΟΝΙΣΜΟΣ ΕΞΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΙΟΙΚΗΤΙΚΟΥ ΠΡΩΤΟΔΙΚΕΙΟΥ ΛΑΡΙΣΑΣ 

ΤΟ ΔΙΟΙΚΗΤΙΚΟ ΠΡΩΤΟΔΙΚΕΙΟ ΛΑΡΙΣΑΣ 
(Σε Ολομέλεια) 

Αποτελοϋμενο από τη δικαστή που το διευθύνει, Πρόε¬ 
δρο Πρωτοδικών Δ.Σ. Κων/να Μαργαρίτη, τον Πρόεδρο 
Πρωτοδικών Δ.Δ. Γεώργιο Σταμελόκο, τους Πρωτόδικες 
Δ.Δ. Βασιλική Μαράβα - Σταμούλη, Αριστείδη Αποστόλου, 
Παύλο Τζιαχρή, Μαρία Μπενίση και τους Παρέδρους Δ.Δ. 
Αικατερίνη Σολδάτου και Αναστάσιο Τσιλιμιγκάκη. 

Συνεδρίασε, μετά από πρόσκληση του δικαστή που το 
διευθύνει στο Κατάστημα του Δικαστηρίου, σήμερα στις 
18 12.1997 ημέρα Πέμπτη και ώρα 13.00, παρόντος και 
του Περικλή Μπακαλούλη, Γραμματέως Α' ΠΕ για να τρο¬ 
ποποιήσει και συμπληρώσει, σύμφωνα με τα άρθρα 14 και 
17 του Ν. 1756/1988, όπως αυτά αντικαταστάθηκαν με 
τα άρθρα 3 και 5 αντίστοιχα, του Ν 1868/1989 και το δεύ¬ 
τερο εξ αυτών με το άρθρο 4 του Ν. 2172/1993, τον κανο¬ 
νισμό εσωτερικής υπηρεσίας του Διοικητικού Πρωτοδι¬ 
κείου Λάρισας και με εισηγητή τον Πρόεδρο Πρωτοδικών 
Διοικητικών Δικαστηρίων Γεώργιο Σταμελάκο. 

Στη συνέχεια, η Ολομέλεια ψήφισε τον κανονισμό εσω¬ 
τερικής υπηρεσίας, το κείμενο του οποίου έχει ως εξής: 

ΚΑΝΟΝΙΣΜΟΣ ΕΞΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΙΟΙΚΗΤΙΚΟΥ ΠΡΩΤΟΔΙΚΕΙΟΥ ΛΑΡΙΣΑΣ 

Άρθρο 1 

ΤΜΗΜΑΤΑ ΣΥΝΕΔΡΙΑΣΕΩΝ ΑΝΤΙΚΕΙΜΕΝΟ ΑΥΤΩΝ 
ΚΑΙ ΑΡΙΘΜΟΣ ΕΚΔΙΚΑΖΟΜΕΝΩΝ ΥΠΟΘΕΣΕΩΝ 

1. Ενόψει του αριθμού των προβλεπομένων οργανικών 
θέσεων των δικαστικών λειτουργών, όπως διαμορφώθη¬ 
καν με το Π. Δ/γμα 230/1997 (2 πρόεδροι Πρωτοδικών 
Δ.Σ. και 8 Πρωτόδικες - Πάρεδροι), το Δικαστήριο θα λει¬ 
τουργεί σε δύο (2) τμήματα. 

Κάθε τμήμα συνεδριάσεων μπορεί να δικάζει οποιαδή¬ 
ποτε υπόθεση που έχει εισαχθεί σ’ αυτό και υπάγεται στην 
αρμοδιότητα του Δικαστηρίου. Παραπομπή από ένα τμήμα 
σε άλλο λόγω αρμοδιότητος δεν επιτρέπεται. Τέλος, όλα 
τα τμήματα είναι αρμόδια να κρίνουν επί αιτήσεων αναστο¬ 
λής κατά το άρθρο 31 του Π. Δ/τος 341/1978. 

2. Οι Πρόεδροι εκ περιτροπής: α) δικάζουν υποθέσεις 
της προεδρικής διαδικασίας των άρθρων 2 και 3 του Ν. 
820/1978, β) κρίνουν επί αιτήσεων αναστολής του άρ¬ 
θρου 159 του Κώδικα Φορολογικής Δικονομίας και γ) δι¬ 
κάζουν αιτήσεις πρσσωποκρατήσεως του Ν. 1867/1989. 
Επίσης θα διεκπεραιώνουν και 40 υποθέσεις κατ’ ανώ¬ 
τατο όριο. 

3. Από τους δικαστές θα διεκπεραιώνουν κατ' ανώτατο 
όριο με την επιφύλαξη της διατάξεως του άρθρου 15 (παρ. 
7 στοιχ. δδ') του Ν. 1756/1988, όπως αντικαταστάθηκε 
με το άρθρο 2 του Ν. 2172/1993 οι πρωτόδικες 220 υπο¬ 
θέσεις και οι πάρεδροι κατά μεν το πρώτο εξάμηνο της δι¬ 
καστικής τους υπηρεσίας 100 υποθέσεις, προκειμένου να 
εξασφαλισθεί ή εύρρυθμη λειτουργία του Δικαστηρίου, 
καθώς και το κύρος και η υπηρεσιακή και προσωπική υπό¬ 
σταση των δικαστών. 


Άρθρο 2 

ΗΜΕΡΕΣ ΚΑΙ ΩΡΕΣ ΣΥΝΕΔΡΙΑΣΕΩΝ 

Το Δικαστήριο θα συνεδριάζει με τριμελή σύνθεση 
ημέρα Πέμπτη και ώρα 10 π.μ. και με μονομελή ημέρα 
Τρίτη και ώρα 12 π.μ. 

Άρθρο 3 

ΔΙΑΡΘΡΩΣΗ ΥΠΗΡΕΣΙΩΝ ΓΡΑΜΜΑΤΕΙΑΣ 

Ενόψει του συνολικού αριθμού των προβλεπομένων ορ¬ 
γανικών θέσεων των υπαλλήλων της Γραμματεΐας στο Δι¬ 
καστήριο, όπως διαμορφώθηκαν με την 127521/22/ 
10/97 Απόφαση του Υπουργού Δικαιοσύνης και της κατά 
το άρθρο 1 του παρόντος διαιρέσεως του Δικαστηρίου σε 
δύο (2) τμήματα, η Γραμματεία αυτού διαρθρώνεται ως 
ακολούθως: 

1. Διεύθυνση των υπηρεσιών της Γραμματείας: 

Ο Γραμματέας του Δικαστηρίου διευθύνει τις υπηρε¬ 
σίες της Γ ραμματεΐας, της οποίας προΐσταται ο Δικαστής 
που διευθύνει το Δικαστήριο και ασκεί όλα τα καθήκοντα 
που ορίζονται στο άρθρο 10 του Ν. 1756/1988, όπως 
αυτό αντικαταστάθηκε με το άρθρο 2 του Ν. 1868/ 
1989. 

2. Τμήμα εισαγωγής, κατάθεσης δικογράφων, προσδιο¬ 
ρισμού υποθέσεων και καθαρογραφής αποφάσεων. 

Στα αντικείμενα του τμήματος αυτού περιλαμβάνο¬ 
νται: 

α) Η παραλαβή και καταχώρηση στα οικεία βιβλία των 
ασκουμένων ενώπιον του Δικαστηρίου ένδικων μέσων και 
βοηθημάτων (προσφυγών, ανακοπών, εφέσεων, αναιρέ¬ 
σεων, αιτήσεως αναστολής, αιτήσεων διόρθωσης αποφά¬ 
σεων, δηλώσεων παραίτησης από ασκηθέντα ένδικα 
μέσα, πρόσθετων λόγων, παρεμβάσεων κ.λπ ). 

β) Η αποστολή των εφέσεων και των αιτήσεων αναιρέ¬ 
σεων στο Διοικητικό Εφετείο και το Συμβούλιο της Επι¬ 
κράτειας, αντίστοιχα, μαζί με τους σχετικούς φακέλ- 
λους. 

γ) Η παρακολούθηση της πορείας των υποθέσεων, για 
τις οποίες εκδόθη καν προδ ικαστικές, αναβλητικές και πα¬ 
ραπεμπτικές αποφάσεις. 

δ) Η υποβολή στο δικαστή που διευθύνει το Δικαστήριο 
των υποθέσεων για τον προσδιορισμό των δικασίμων. 

ε) Η συμπλήρωση και συνηπογραφή των πράξεων ορι¬ 
σμού δικασίμων από τον Δικαστή που διευθύνει το Δικα¬ 
στήριο. 

στ) Η συσχέτιση συναφών, εκκρεμών προς προσδιορι¬ 
σμό, υποθέσεων για το ενιαίο της δικαστικής κρίσεως. 

ζ) Η σύνταξη μηνιαίων και ετήσιων στατιστικών στοι¬ 
χείων. 

η) Η πληροφόρηση των διαδίκων για την πορεία των 
υποθέσεών τους. 

θ) Η χορήγηση βεβαιώσεων και αντιγράφων από έγ¬ 
γραφα δικογραφιών, που εκκρεμούν στο τμήμα αυτό. Και 

ι) Η επιμέλεια της καθαρογραφής των αποφάσεων. 

Οι οργανικές θέσεις των υπαλλήλων στο τμήμα αυτό, 
συμπεριλαμβανομένων των δακτυλογράφων (3 τον 
αριθμό), είναι 

3. Τμήματα Γραμματείας 

Η Γραμματεία του Δικαστηρίου θα λειτουργεί με δύο (2) 
τμήματα: Μονομελές και Τριμελές. 

Στα καθήκοντα των τοποθετημένων σ’ αυτό υπαλλήλων 
περιλαμβάνονται: Η συμμετοχή τους στις συνεδριάσεις 

του Δικαστηρίου, η κλήτευση των διαδίκων, η σύνταξη και 
ανάρτηση του εκθέματος των προς συζήτηση υποθέσεων, 
η παραλαβή υπομνημάτων και λοιπών αποδεικτικών στοι¬ 
χείων, η τήρηση των προχείρων πρακτικών συζητήσεως, η 
σύνταξη των επίσημων πρακτικών, η τήρηση των προβλε- 
πομένων βιβλίων εισηγητών και η καταχώρηση σ' αυτά, 
κατά δικάσιμο, των υποθέσεων που εκδικάσθηκαν, η δη¬ 
μοσίευση των αποφάσεων και η ταξινόμησή τους για κα- 
θαρογραφή, η παραλαβή, μετά τη θεώρηση, του πρωτοτύ¬ 
που της αποφάσεως, από τον εισηγητή ή πρόεδρο, η διάρ¬ 
θρωση και υπογραφή των αντιγράφων και η παράδοσής 
τους στους επιμελητές με εντολή για κοινοποίηση στους 
διαδίκους, η αποστολή των φακέλλων, μετά την τελεσιδι¬ 
κία των αποφάσεων, στις αρχές που εξέδωσαν τις πράξεις 
και στο αρχείο του Δικαστηρίου, η επιστροφή των παραβο¬ 
λών όπου επιβάλλεται, η αλληλογραφία με άλλες υπηρε¬ 
σίες και κάθε άλλη ενέργεια για τη διεξαγωγή της υπηρε¬ 
σίας τους. Οι οργανικές θέσεις των υπαλλήλων και των 
δύο τμημάτων είναι 7. 

4. Τμήμα οικονομικών υποθέσεων, αρχείου και επιμε¬ 
λητών. 

Στα αντικείμενα του τμήματος αυτού περιλαμβάνο¬ 
νται: 

Α. 1) Η σύνταξη των μισθοδοτικών καταστάσεων και των 
άλλων απαιτουμένων κατά νόμο δικαιολογητικών και η βά¬ 
σει αυτών διενέργεια πληρωμών μισθών, οδοιπορικών, 
αποζημιώσεων κ.λπ. στους δικαστικούς λειτουργούς και 
υπαλλήλους του Δικαστηρίου. 

2) Η μέριμνα και διενέργεια δαπανών για την προμήθεια 
του απαραίτητου εξοπλισμού του Δικαστηρίου, για τη βι- 
βλιοδέτηση τόμων, αποφάσεων, πρακτικών, συγγραμμά¬ 
των, κ.λπ. 

3) Τα ασφαλιστικά θέματα του προσωπικού. 

4) Η τήρηση μητρώου μισθοδοτούμενων. 

5) Η έκδοση βεβαιώσεων και πιστοποιητικών για τα ανω¬ 
τέρω θέματα. 

6) Η αλληλογραφία με άλλες υπηρεσίες για τα θέματα 
αυτά και η ενημέρωσή τους όπου από το νόμο απαιτείται. 

Β. Στα καθήκοντα του επιμελητή θα υπάγονται κυρίως: 

1) Η τήρηση του πρωτοκόλλου αλληλογραφίας. 

2) Η ταξινόμηση και τήρηση του αρχείου του Δικαστη¬ 
ρίου. 

3) Η συγκέντρωση, ταξινόμηση, ευρετηρίαση και γενι¬ 
κότερα αξιοποίηση κατά το πλέον πρόσφορο τρόπο του 
νομολογιακού υλικού για παροχή πληροφοριών. 

4) Η οργάνωση της βιβλιοθήκης του Δικαστηρίου. 

5) Ο χειρισμός του φωτοτυπικού μηχανήματος του Δικα¬ 
στηρίου. 

Οι οργανικές θέσεις των υπαλλήλων του τμήματος αυ¬ 
τού είναι 4. 

Αρθρο 4 

ΟΡΙΣΜΟΣ ΔΙΚΑΣΙΜΟΥ 

ΠΡΙΝ ΑΠΟ ΤΙΣ ΔΙΚΑΣΤΙΚΕΣ ΔΙΑΚΟΠΕΣ ΚΑΙ ΤΙΣ 
ΔΙΑΚΟΠΕΣ ΧΡΙΣΤΟΥΓΕΝΝΩΝ ΚΑΙ ΠΑΣΧΑ 

Ο προσδιορισμός των τρεχουσών υποθέσεων στα τμή¬ 
ματα του Δικαστηρίου γίνεται πριν από τις διακοπές των 
Χριστουγέννων μέχρι τις 20 Δεκεμβρίου, πριν από τις δια¬ 
κοπές του Πάσχα, μέχρι την τελευταία εβδομάδα πριν από 
τη Μεγάλη Εβδομάδα και πριν από τις θερινές διακοπές 
μέχρι την 20η Ιουνίου. 

Μετά τα χρονικά αυτά όρια μπορεί να προσδιορίζονται 


μόνο κατεπείγουσες υποθέσεις (έως 30%) του αριθμού 
που έχει καθορισθεί από την Ολομέλεια (άρθρ. 15 Ν. 
1756/1988, όπως ισχύει). 

Άρθρο 5 

ΣΥΓΚΛΗΣΗ ΤΗΣ ΟΛΟΜΕΛΕΙΑΣ ΤΟΥ ΔΙΚΑΣΤΗΡΙΟΥ 

1. Η Ολομέλεια του Δικαστηρίου συγκαλείται με πράξη 
του Δικαστή που διευθύνει το Δικαστήριο. Στην πράξη 
αυτή ορίζονται ο τόπος και ο χρόνος της συνεδριάσεως και 
τα θέματα με τα οποία θα ασχοληθεί η ολομέλεια, ενώ 
όπου είναι αναγκαίο ορίζονται και ο δικαστής ή οι δικαστές 
που θα εισηγηθούν σχετικά με θέματα αυτά. 

2. Η πράξη αυτή γνωστοποιείται οκτώ (8) τουλάχιστον 
ημέρες πριν από την ημέρα συνεδριάσεως της ολομέλειας 
με ανάρτηση στο χώρο ανακοινώσεων και θυροκόλληση 
στα γραφεία διασκέψεων (γραφεία Προέδρων) του Δικα¬ 
στηρίου. Με την ανάρτηση και θυροκόλληση, για τις 
οποίες και συντάσσεται σχετική πράξη από τον Γραμμα- 
τέα του Δικαστηρίου, δημιουργείται και τεκμήριο γνώσεως 
για τα μέλη της Ολομέλειας. 

Άρθρο 6 

ΣΥΓΚΛΗΣΗ ΤΗΣ ΟΛΟΜΕΛΕΙΑΣ ΜΕ ΑΙΤΗΣΗ 
ΤΩΝ ΜΕΛΩΝ ΤΗΣ 

Η Ολομέλεια συγκαλείται υποχρεωτικώς από το Δικαστή 
που διευθύνει το Δικαστήριο στις περιπτώσεις που αναφέ- 
ρσνται στο άρθρο 14 του Ν 1756/1988, όπως αυτό αντι- 
καταστάθηκε από το άρθρο 3 του Ν. 1868/1989 και άρθρ. 
2 του Ν. 2172/1993. 

Άρθρο 7 

ΑΠΟΦΑΣΗ ΤΗΣ ΟΛΟΜΕΛΕΙΑΣ ΓΙΑ ΤΑ ΤΜΗΜΑΤΑ 

1. Το μήνα Απρίλιο κάθε έτους η Ολομέλεια αποφασί¬ 
ζει: 

α) για τα τμήματα των διακοπών του Δικαστηρίου καθώς 
και για τις ημέρες και ώρες συνεδριάσεως κάθε τμήματος, 
β) για τους δικαστές που θα υπηρετήσουν στα τμήματα 
αυτά και γ) για το είδος και τον αριθμό των υποθέσεων που 
θα εκδικάζονται κατά το χρονικό αυτό διάστημα. 

2. Η απόφαση αυτή υποβάλλεται στο Υπουργό της Δι¬ 
καιοσύνης το αργότερο μέσα στο δεύτερο δεκαήμερο του 
μηνός Μαΐου. 

Άρθρο 8 

ΥΠΟΓΡΑΦΗ ΑΠΟΦΑΣΕΩΝ ΚΑΙ ΠΡΑΚΤΙΚΩΝ 

ΟΛΟΜΕΛΕΙΑΣ - ΥΠΟΓΡΑΦΗ ΚΑΝΟΝΙΣΜΟΥ 

Οι αποφάσεις της Ολομέλειας καθώς και τα σχετικά 
πρακτικό υπογράφονται από το Δικαστή που διευθύνει το 
Δικαστήριο ή τον αναπληρωτή του, που διηύθηνε τη συνε¬ 
δρίαση και από τον Γραμματέα. Ο κανονισμός, όμως της 
εσωτερικής υπηρεσίας και κάθε τροποποίηση αυτού υπο¬ 
γράφεται απ' όλα τα μέλη του Δικαστηρίου που παρέστη¬ 
σαν κατά τη σχετική συζήτηση και τον Γραμματέα. 

Αποφασίσθηκε στη Λάρισα στις 18.12.1997. 

Η Πρόεδρος της Ολομέλειας Ο Πρόεδρος 

ΚΩΝ/ΝΑ ΜΑΡΓΑΡΙΤΗ ΓΕΩΡΓ. ΣΤΑΜΕΛΑΚΟΣ 

Ο Γραμματέας 
Π. ΜΠΑΚΑΛΟΥΛΗΣ 
Οι Δικαστές 
ΒΑΣΙΛΙΚΗ ΜΑΡΑΒΑ- 

ΣΤΑΜΟΥΛΗ ΑΡΙΣΤΕΙΔΗΣ ΑΠΟΣΤΟΛΟΥ 

ΠΑΥΛΟΣ ΤΖΙΑΧΡΗΣ ΜΑΡΙΑ ΜΠΕΝΙΣΗ 

ΑΙΚΑΤΕΡΙΝΗ ΣΟΛΔΑΤΟΥ ΑΝΑΣΤΑΣΙΟΣ ΤΣΙΛΙ ΜΙ ΓΚΑΚΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1998 

ο ΥΠΟΥΡΓΟΓ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

Αρίθ. ΥΠΠΟ/ΑΡΧ/Β1 /Φ28 /ΚΗΡ/17392/648 (4) 

Χαρακτηρισμός Ιερού Ναού Ζωοδόχου Πηγής στον Πα- 

γώνδα Σάμου ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόιμη: 

1. Υ.Α. ΥΠΠΟ/ΓΝΟΣ/49095/30.10.1991 (ΦΕΚ987/Β/ 
28.11.1991 και ΦΕΚ 17/Β/16.1.1992) για μεταβίβαση 
αρμοδιοτήτων Υπουργού και δικαιώματος υπογραφής «Με 
εντολή Υπουργού» στους Γ. Γραμματέα, Ειδικό Γραμμα¬ 
τέα. Προϊσταμένους Δ/νσεων, Τμημάτων και Γραφείων 
του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την Γνωμοδότηση του Τοπικού Συμβουλίου Μνη¬ 
μείων Νήσων, όπως διατυπώθηκε στην αριθμ. 3/ 
23.3.1998 Συνεδρία του, αποφασίζουμε: 

Χαρτακτηρίζουμε τον Ιερό Ναό Ζωοδόχου Πηγής στον 
Παγώνδα Σάμου ως ιστορικό διατηρητέο μνημείο, διότι 
αποτελεί χαρακτηριστικό δείγμα της νησιωτικής αρχιτε¬ 
κτονικής των αρχών του 19ου αιώνα και μαρτυρεί τη διά¬ 
δοση του αγιορείτικου τύπου ναών στα νησιά του Αιγαίου. 

Πρόκειται για μονόχωρο τρουλλαίο ναό αγιορείτικου τύ¬ 
που (με χορούς) που αποτελούσε το καθολικό μικρού μο¬ 
ναστηριού από το οποίο δεν σώζονται πλέον άλλα κτί- 
σματα. Η διαμόρφωση της κόγχης του ιερού που δεν εξέ¬ 
χει από τον εξωτερικό τοίχο είναι ασυνήθιστη. Ο νάρθηκας 
στεγάζεται με προέκταση του κατά μήκος θόλου προς τα 
δυτικά και προκαλεί εντύπωση το τοξωτό θύρωμα της ει¬ 
σόδου του κυρίως ναού με την περίτεχνη μαρμαράγλυπτη 
διακόσμηση. Στο σημείο αυτό είναι εντοιχισμένη καιη κτη- 
τορική επιγραφή που χρονολογεί το ναό στο 1800. 

Το δάπεδο είναι στρωμένο με μαρμάρινες πλάκες και 
στο κέντρο υπάρχει ομφάλιο υε δικέφαλο αετό. Πάνω από 
το ανώφλιο της εξώθυρας ήταν εντοιχισμένα τρία μικρά 
μαρμάρινα κεφάλια λιονταριών λαϊκής τέχνης, από τα 
οποία σήμερα σώζονται μόνο τα δύο, το ένα ίπ 3ίίυ και το 
άλλο φυλάσσεται σε παρακείμενο βοηθητικό χώρο. Πλά¬ 
κες με λιθανάγλυφη διακόσμηση είναι τοποθετημένες στο 
Βήμα της Ωραίας Πύλης και αποτελούν χαρακτηρισμό 
δείγμα περίτεχνης λαϊκής γλυπτικής των αρχών του αιώνα. 

Η απόφαση αυτή δεν προκαλεί δαπάνη στον Κρατικό 
Προϋπολογισμό. 


Το παρόν να δημοσιευθεί στην Εφημερίδα της Κυβερ¬ 
νήσεως. 

Αθήνα, 8 Μαΐου 1998 
Ο Προϊστάμενος της Δ/νσης κ.α.α. 

ΙΣ. ΚΑΚΟΥΡΗΣ 

Αριθ. 854/97 (5) 

Τροποποίηση της 4805/94 απόφασης Νομάρχη Έβρου 
για τη σύσταση Κοινοτικής Επιχείρησης Λαδιάς «Οικο- 
τουριστικό Κέντρο Βιότοπου Λαδιάς». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις των άρθρων 277 κα 278 του Δ,Κ.Κ. 
(Π.Δ. 410/95), όπως συμπληρώθηκαν - αντικαταστάθη- 
καν με τις διατάξεις του άρθρου 11 παρ. 22 και 23 του Ν. 
2503/97. 

2. Τις διατάξεις του άρθρου 29Α του Ν. 1558/85 το 
οποίο προστέθηκε με το άρθρο 27 του Ν. 2081/92. 

3. Την αριθ. 4805/31.5.94 απόφαση του Νομάρχη 
Έβρου περί σύστασης Κοινοτικής Επιχείρησης με την 
επωνυμία «Οικοτουριστικό Κέντρο Βιότοπου Λαδιάς». 

4. Την αριθ. 43/97 απόφαση του Κοινοτικού Συμβου¬ 
λίου Λαδιάς «περί τροποποίησης της συστατικής πράξης 
της Κοινοτικής Επιχείρησης», αποφασίζουμε: 

Τροποποιούμε την αριθ. 4805/94 απόφαση του Νο¬ 
μάρχη Έβρου ως προς τις παραγ. 2 (Σκοπός της Επιχείρη¬ 
σης) και 3 (Διοίκηση Επιχείρησης) ως εξής: 

Παράγραφος 2: Επιπλέον από τα αναφερόμενα στην 
παρ. 2 σκοπός της Επιχείρησης είναι: Η παροχή αγαθών 
και η παροχή υπηρεσιών που έχουν στόχο την εξυπηρέ¬ 
τηση του Κοινού. 

Η ανάπτυξη δραστηριοτήτων που έχουν στόχο την 
πραγματοποίηση εσόδων. 

Η εκτέλεση εργασιών που έχουν στόχο την εξυπηρέ¬ 
τηση του κοινού. 

Παράγραφος 3: Από τους δύο (2) αιρετούς εκπροσώ¬ 
πους της Κοινότητας, ο ένας προέρχεται από τη μειοψη¬ 
φία. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού Κοινότητας 
Λαδιάς. 

Κατά τα λοιπά ισχύει η αριθ. 4805/94 απόφαση Νο¬ 
μάρχη Έβρου ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 30 Απριλίου 1998 

Με εντολή Γεν. Γραμμ. Περ/ρειας 
Η Διευθύντρια 

Ε. ΔΑΝΙΗΛΟΥΔΗ 

-4- 

Αριθ. 1749 (6) 

Σύσταση Νομικού Προσώπου στο Δήμο Βαγίων με την 
επωνυμία «Οργανισμός Καταπολέμησης Ναρκωτικών 
Δήμου Βαγίων». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΣΤ. ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
1995). 


ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 

2. Την 120/1997 απόφαση του Δημοτικού Συμβουλίου 
Βαγίων, σχετικά με τη σύσταση νομικού προσώπου. 

3. Την 5921/9.9.97 απόφαση του Γενικού Γραμματέα 
της Περιφέρειας Στερεός Ελλάδας περί «Μεταβίβασης δι¬ 
καιώματος υπογραφής» με εντολή Γενικού Γραμματέα 
Περιφέρειας στους Δ/ντές Τοπικής Αυτ/σης και Διοίκη¬ 
σης, αποφασίζουμε: 

1. Συνιστάται Νομικό Πρόσωπο, με την επωνυμία «Ορ¬ 
γανισμός Καταπολέμησης Ναρκωτικών Δήμου Βαγίων». 

2. Σκοπός του Νομικού προσώπου είναι η ενημέρωση 
των κατοίκων της κωμόπολης και ιδίως των νέων γύρω από 
τα ναρκωτικά με διενέργεια ομιλιών, εκδηλώσεων με 
στόχο την αποτροπή της χρήσης ναρκωτικών, δημιουργία 
διεξόδων και γενικότερα κάθε ενέργεια που θα συμβάλλει 
προς το σκοπό αυτό. 

3. Για τη στέγαση του Νομικού Προσώπου ο Δήμος μας 
διαθέτει το ιδιόκτητο οίκημα του Δήμου (ή θα ενοικιασθεί 
κατάλληλο οίκημα). 

4. Το συνιστώμενο νομικό πρόσωπο διοικείται, από πε¬ 
νταμελές συμβούλιο, σύμφωνα με το άρθρο 203 του 
Δ.Κ.Κ. (Π.Δ. 410/95) που αποτελείται: 

α) Από τον εκάστοτε Δήμαρχο, ως Πρόεδρο. 

β) Από δύο (2) Δημοτικούς Συμβούλους και 

γ) Από δύο (2) δημότες. 

Τα μέλη του Διοικητικού Συμβουλίου ορίζονται με από¬ 
φαση του Δημοτικού Συμβουλίου. 

Το Διοικητικό Συμβούλιο, εκλέγει ένα εκ των μελών του 
ως αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου. 

5. Πόροι του Νομικού Προσώπου είναι: α) Επιχορηγή¬ 
σεις του Δήμου β) Επιχορηγήσεις του Κράτους γ) Έσοδα 
από διάφορες εκδηλώσεις του Οργανισμού Καταπολέμη¬ 
σης Ναρκωτικών, δ) Πόσης φύσεως δωρεές και κληροδο¬ 
τήματα. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός είναι απών ή κωλύεται από 
τον αντιπρόεδρο. 

7. Το Νομικό πρόσωπο καταργείται με τον τρόπο με τον 
οποίο συστήθηκε, η δε περιουσία του περιέρχεται στο 
Δήμο βαγίων. 

8. Από τις διατάξεις της απόφασης αυτής προκαλείται 
δαπάνη 500.000 δρχ. σε βάρος του Κ.Α. 212.3 του προϋ¬ 
πολογισμού του Δήμου που θα αποδίδεται κατ' έτος για τις 
ανάγκες λειτουργίας του εν λόγω Νομικού Προσώπου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λιβαδειά, 4 Μαρτίου 1998 

Με εντολή Γεν. Γραμμ. Περ/ρειας 
Η Διευθύντρια 
Γ. ΚΕΛΑΛΗ 


Α ριθ. ΤΤ3530 (7) 

Υπαγωγή του προσωπικού της Κοινότητας Κροκυλείου 

στις διατάξεις του Α' μέρους του Ν. 1188/81. 

Ο ΓΕΝ. ΓΡΑΜΜ. ΠΕΡ/ΡΕΙΑΣ ΣΤΕΡΕΑΣ ΕΛΛΑΔΑΣ 

Με την 3530/30.4.98 απόφαση του Γενικού Γραμμα¬ 
τέας Περ/ρειας Στ. Ελλάδας εγκρΐθηκε η 3530/98 από¬ 
φαση του Δ/ντή της Δ/νσης Τοπικής Αυτ/σης και Διοίκη¬ 
σης Ν. Φωκίδας, που εκδόθηκε σύμφωνα με τις διατάξεις 
του άρθρου 3 του Ν. 1188/81 και την 15/98 σύμφωνη 
γνωμοδότηση του Υπηρεσιακού Συμβουλίου και άρθρου 8 
του Ν. 2307/95 με την οποία αποφασϊστηκε η υπαγωγή 
του προσωπικού της Κοινότητας Κροκυλείου στις διατά¬ 
ξεις του Α' μέρους του Ν. 1188/81. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Κρο¬ 
κυλείου στο ποσό των 4.328.177 δρχ. η δε σχετική πί¬ 
στωση έχει προβλεφθεί στον προϋπολογισμό της Κοινό¬ 
τητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 30 Απριλίου 1998 
Με εντολή Γ εν. Γ ραμμ. Περ/ρειας 
Ο Αναπληρωτής Διευθυντής 
ΙΩΑΝΝΗΣ Κ. ΓΚΟΛΦΗΣ 

-♦- 

Αριθ. 3723 (8) 

Κατάργηση Νομικού Προσώπου της Κοινότητας Ευπαλίου 

Ν. Φθιώτιδας με την επωνυμία «Μουσείο Λαογραφικό 

και Λαϊκής Τέχνης Ευπαλίου». 

Ο ΓΕΝ. ΓΡΑΜΜ. ΠΕΡ/ΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της παραγράφου 7 του άρθρου 203 του 
«Δημοτικού και Κοινοτικού Κώδικα» (Π.Δ. 410/95). 

2. Την 2.12.1998 απόφαση του Κοινοτικού Συμβουλίου 
Ευπαλίου. 

3. Το γεγονός ότι το Νομικό πρόσωπο «Μουσείο Λαο- 
γραφικό και Λαϊκής Τέχνης Ευπαλίου» εκπλήρωσε το 
σκοπό για τον οποίο συστήθηκε. 

4. Τις διατάξεις του άρθρου 7 του Ν. 2503/97. 

5. Τις 5921/9.9.97, 6377/16.9.97 και 6649/25.9.97 
αποφάσεις του Γ ενικού Γ ραμματέα Περιφέρειας Στερεός 
Ελλάδας περί «μεταβίβασης δικαιώματος υπογραφής με 
εντολή του...», αποφασίζουμε: 

1. Καταργούμε το Νομικό Πρόσωπο της Κοινότητας Ευ¬ 
παλίου με την επωνυμία «Μουσείο Λαογραφικό και Λαϊκής 
Τέχνης», που συστήθηκε με την αριθμ. 3294/29.3.95 
απόφαση του Περιφερειακού Δ/ντή Φωκίδας που δημο- 
σιεύθηκε στο 292/17.4.95 ΦΕΚ (τεύχος Β), διότι εκπλη¬ 
ρώθηκε ο σκοπός για τον οποίο συστήθηκε. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Κοινότητος 
Ευπαλίου. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Άμφισσα, 15 Απριλίου 1998 
Με εντολή Γεν. Γραμμ. Περ/ρειας 
Ο Αναπληρωτής Διευθυντής 
ΙΩΑΝΝΗΣ Κ. ΓΚΟΛΦΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟ ΓΡ ΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ Ε Κ. 
Πώληση Φ Ε Κ 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 Θ41 Βαυ. Ολγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κορίνθου 327 Τ.Κ. 262 23 224 501 

5240 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηοη 100 δρχ ανά βσέλιδο ή μέρος απτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π Δ., Συμβάσεις κ.λπ.) 

60.000 δρχ. 

3.000 

δρχ 

Β’ (Υπουργικές αποφάσεις κ.λπ.) 

70.000 >· 

3.500 


Γ' (Διορισμοί, απολύσεις κ.λπ Δημ. Υπαλλήλων) 

15.000 » 

750 


Δ’ (Απαλλοτριώσεις, πολεοδομία κ.λπ.) 

70.000 >· 

3.500 


Αναπτυξιακών Πράξεων (Τ.Α.Π.Σ.) 

30.000 .. 

1.500 


Ν.Π.Δ,Δ, (Διορισμοί κ.λπ. προσωπικού Ν.Π.Δ.Δ ) 

15.000 >■ 

750 


Παράρτημα ( Πίνακες επιτυχόντων διαγωνισμών κ.τλ.) 

5.000 ·■ 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >· 

500 


Ανωτάτου Ειδικού Δικαστηρίου (Α.Ε.Δ.) 

3.000 >■ 

150 

>· 

Προκηρύξεων Α.Σ.Ε.Π. 

10.000 >■ 

500 


Ανωνύμων Εταιρειών & Ε.Π.Ε. 

250.000 >. 

12.500 

'■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250 000 >■ 

12.500 >· 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέραν των ανωτέρω αναψερομένων ττοσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυνιή Διαχείρισης του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, ειοπράττετοι στην Αθήνα από το Ταμείο του ΤΑΠΕΤ 
(Σολωμού 51 · Αθήνα) και στις άλλες πόλεις από τα Δημόσια Ταμεία 

Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικά ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου κοι λήγει την 31η Δεκεμβρίου του ίδιου χρόνου Λεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το οργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές κπι χρηματικά γραμμάτια δεν γίνονται δεκτά 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 































